Пра факт марадзёрства падчас другога выбуху ў Віцебску, 22 верасня 2005 года, у судзе паведаміла пацярпелая Юлія Чаркоўская, якая атрымала скразное асколачнае раненне. Паводле слоў Чаркоўскай, нейкія хлопцы падхапілі яе пад рукі, яна перадала сваю сумку сяброўцы, і ў гэты момант сумку спрабаваў хтосьці ўкрасці. Матэрыяльны ўрон з улікам цяперашніх цэн сведка ацаніла прыкладна ў мільён рублёў.